Diari Oficial de la Generalitat Valenciana


Sumari del DOGV 3828, del 04-09-2000 (2000/6975)

Informació pública de les bases de la convocatòria de proves selectives per a la provisió d'una plaça d'auxiliar administratiu d'administració general.
-------------------------------------------------------------------------------------------------------------------------------------------------------

### Dades del document

Número de DOGV
:   3828

Data del DOGV
:   04-09-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/6975


Data del document
:   31-07-2000

Organisme emissor
:   Ajuntament de San Miguel de Salinas

Tipus de document
:   Convocatòria

Descriptors 

:   * San Miguel de Salinas
    * concurs administratiu
    * administració local
    * professió administrativa

Informació pública de les bases de la convocatòria de proves selectives per a la provisió d'una plaça d'auxiliar administratiu d'administració general. [2000/Q6975]
  
Una vegada aprovades per l'ajuntament, en la sessió del dia 8 de febrer de 2000, mitjançant aquest edicte es convoquen proves selectives per a cobrir una plaça d'auxiliar administratiu d'acord amb les següents bases i convocatòria de proves selectives per a proveir una plaça d'auxiliar administratiu d'administració general, vacant a la plantilla de personal d'aquest ajuntament i inclosa a l'oferta d'ocupació de 1998.
  
Primera. Objecte de la convocatòria
  
1.1 L'objecte d'aquesta convocatòria de proves selectives és la provisió d'una plaça d'auxiliar administratiu d'administració general, vacant a la plantilla de personal d'aquest ajuntament i inclosa a l'oferta pública d'ocupació per a l'any 1998.
  
1.2 Aquesta plaça està classificada en l'escala d'administració general, subescala auxiliar (grup D, d'acord amb la titulació exigida per a l'ingrés a aquesta).
  
Està dotada amb les retribucions bàsiques establides per al grup D, i els complementaris que corresponguen de conformitat amb la legislació vigent i els acords municipals.
  
1.3 La provisió d'aquesta plaça es farà mitjançant el sistema selectiu de concurs oposició.
  
Segona. Condició dels aspirants
  
2.1 Per a prendre part en aquesta convocatòria els aspirants hauran de complir els requisits següents:
  
a) Tenir la nacionalitat espanyola o la d'un dels altres estats membres de la Unió Europea o d'aquells estats als quals els siga aplicable la lliure circulació de treballadors i treballadores, en els termes establits en la llei estatal que regula aquesta matèria. Ser cònjuge d'espanyol o de nacional d'uns altres estats membres de la Unió Europea, sempre que no estiguen separats de dret, així com als descendents seus i als del seu cònjuge, sempre que no estiguen separats de dret, menors de 21 anys o majors d'aquesta edat que visquen a expeses seues. Igualment s'estendrà a les persones incloses a l'àmbit aplicable dels tractats internacionals fets per la Comunitat Europea i ratificats per Espanya en el quals siga aplicable la lliure circulació de treballadors.
  
b) Tenir complits els 18 anys i no excedir, si escau, de l'edat establida a la convocatòria d'ingrés.
  
c) Estar en possessió del títol exigible, o complides les condicions per a obtenir-lo en la data en què acabe el termini de presentació d'instàncies.
  
d) No patir malaltia o defecte físic que impedisca l'exercici de les funcions corresponents.
  
e) No trobar-se inhabilitat o inhabilitada penalment per a l'exercici de funcions públiques.
  
f) No haver sigut separat o separada, mitjançant expedient disciplinari de qualsevol administració o ocupació pública.
  
2.2 Totes les condicions enumerades els aspirants les hauran de complir el darrer dia en què finalitze el termini de presentació d'instàncies, tret de les que s'indiquen en la lletra e) que fan referència al moment d'acabament de les proves selectives.
  
Tercera. Instàncies
  
3.1 Les instàncies en què se sol·licita prendre part en les proves selectives convocades s'adreçaran a l'alcalde president de l'ajuntament, acompanyades del justificant d'haver ingressat a la Dipositaria Municipal la quantitat de 1.000 pessetes en concepte de drets d'examen.
  
3.2 Es presentaran dins del termini de 20 dies naturals, comptadors des de l'endemà de la publicació de l'anunci d'aquesta convocatòria en el Boletín Oficial del Estado, al Registre General d'aquest ajuntament, o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3.3 Els sol·licitants manifestaran a les seues instàncies que compleixen totes i cada una de les condicions exigides en la base 2, amb referència a la data en què finalitze el termini de presentació d'aquestes, i que es comprometen a prestar el jurament o promesa establit en el Reial Decret 707/1979.
  
Quarta. Admissió d'aspirants
  
4.1 Després de concloure el termini de presentació d'instàncies, la Presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província d'Alacant i s'exposarà al tauler d'edictes de la corporació, i es concedirà un termini de 15 dies per a reclamacions, d'acord amb l'article 71 de la Llei 30/1992. Aquestes reclamacions, si n'hi ha, s'acceptaran o es rebutjaran en la resolució mitjançant la qual s'aprove la llista definitiva, que es farà pública, així mateix, en la forma indicada.
  
4.2 El que s'ha dit anteriorment s'entén sense perjudici del que s'estableix en l'article 71 del text legal esmentat, quant a l'esmena de defectes.
  
Cinquena. Tribunal qualificador
  
5.1 El tribunal qualificador estarà constituït de la manera següent:
  
- President: l'alcalde president o membre de la corporació en qui delegue.
  
- Vocals:
  
Un representant de la Generalitat Valenciana, designat per la Direcció General d'Administració Pública. Un funcionari de carrera designat per la Comissió de Govern. Un representant de la Junta de Personal d'aquest ajuntament.
  
- Secretari: el de la corporació o funcionari en qui delegue amb veu i vot.
  
La designació dels membres del tribunal inclourà la dels respectius suplents.
  
5.2 La designació dels membres del tribunal, titulars i suplents, es farà pública en el Butlletí Oficial de la Província d'Alacant i al tauler d'edictes de la corporació.
  
5.3 El tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
5.4 Els membres del tribunal hauran d'abstenir-se de formar-ne part quan concórreguen les circumstàncies establides en l'article 28 de la Llei 30/1992 o en l'article 13.2 del Reial Decret 364/1995, de 10 de març.
  
5.5 Els aspirants podran recusar els membres del tribunal en els termes establits en l'article 29 de la Llei 30/1992.
  
5.6 El tribunal no podrà aprovar ni declarar que han superat les proves selectives un nombre d'opositors superior al de les places convocades.
  
5.7 El tribunal podrà disposar de la incorporació als seus treballs d'assessors especialistes per a la realització de les proves, en els termes establits en el Reial Decret 364/1995, de 10 de març.
  
5.8 El tribunal es classifica en la categoria quarta, a l'efecte establit en la Resolució de 22 de març de 1993, i la percepció de les assistències que corresponguen als membres d'aquest.
  
Sisena. Desenvolupament i publicitat de les proves
  
6.1 Les bases, una vegada aprovades pel Ple, es publicaran íntegres en el Butlletí Oficial de la Província d'Alacant i en el Diari Oficial de la Generalitat Valenciana. L'anunci extractat de la convocatòria es publicarà en el Boletín Oficial del Estado.
  
6.2 Tots els anuncis de tràmits posteriors es publicaran en el Butlletí Oficial de la Província d'Alacant, tal i com es concreta en els distints epígrafs d'aquestes bases i salvant el que s'estableix en l'apartat 6.5 següent.
  
L'anunci de la convocatòria, les bases i tots els altres anuncis relatius al desenvolupament d'aquestes proves es publicaran també al tauler d'edictes de l'ajuntament, com ara informació complementària del que s'ha dit anteriorment, si bé els terminis es computaran a partir de la respectiva inserció en els butlletins oficials.
  
6.3 Els exercicis de les proves no podran començar fins després de transcorreguts dos mesos des de la data en què aparega publicat l'anunci de la convocatòria en el Boletín Oficial del Estado.
  
6.4 Salvant l'anterior, el començament del primer exercici, s'anunciarà en el Butlletí Oficial de la Província d'Alacant, amb 15 dies d'antelació, com a mínim, i l'anunci expressarà el dia, l'hora i el lloc en què es faran.
  
6.5 El començament dels altres exercicis s'anunciarà únicament al tauler d'edictes de l'ajuntament i al local on s'haja fet la prova precedent, i hi haurà de transcórrer, entre la realització d'un i l'altre exercici, un termini mínim de 48 hores i fer-se públic l'anunci del començament amb una antelació mínima de 24 hores.
  
6.6 Els opositors seran convocats per a cada exercici en crida única, tret de casos de força major, degudament justificats i apreciats lliurement pel tribunal.
  
6.7 L'ordre d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada al sorteig que es faça a aquest efecte.
  
Setena. Sistema de selecció
  
La selecció dels aspirants es portarà a cap mitjançant concurs oposició.
  
7.1 Fase d'oposició.
  
7.1.1 Primer exercici: de caràcter obligatori i eliminatori. Consistirà a copiar en ordinador durant un període de temps de 10 minuts, un text que facilitarà el tribunal a través d'un dictat.
  
Es qualificarà la neteja i exactitud del que s'ha escrit i la correcció ortogràfica que presente l'escrit.
  
7.1.2 Segon exercici: de caràcter obligatori i eliminatori. Consistirà a contestar per escrit a 50 preguntes tipus test, entre els temes que figuren a l'annex I d'aquesta convocatòria, amb quatre respostes alternatives, de les quals únicament una és la correcta.
  
El temps màxim de realització d'aquest exercici serà de 60 minuts.
  
7.1.3 Tercer exercici: de caràcter obligatori i eliminatori. Consistirà a resoldre per escrit un exercici pràctic dirigit a apreciar la capacitat dels aspirants per a la composició, modificació i correcció de documents escrits. Aquesta prova es basarà en la tècnica del tractament de textos com a eina ofimàtica que permet el tractament informatitzat de la informació.
  
7.2 Qualificació.
  
7.2.1 Els membres del tribunal qualificaran el primer exercici de l'oposició amb una puntuació de 0 a 10 punts cada un, i seran eliminats els aspirants que no aconseguisquen un mínim de 5 punts en cada un d'ells.
  
7.2.2 El segon exercici, els membres del tribunal el qualificaran de la manera següent:
  
- Cada resposta correctament encertada es valorarà amb 0,20 punts.
  
- Cada resposta errònia es penalitzarà amb 0,06 punts.
  
L'exercici es qualificarà de 0 a 10 punts, i caldrà obtenir un mínim de 5 punts per a superar-lo.
  
7.2.3 La qualificació del tercer exercici es portarà a cap de la manera següent:
  
L'exercici es qualificarà de 0 a 10 punts, i caldrà obtenir un mínim de 5 punts per a superar-lo.
  
7.2.4 La qualificació definitiva de la fase d'oposició es determinarà amb la suma de la mitjana dels punts obtinguts en cada un dels tres exercicis aprovats.
  
7.3 Fase de concurs.
  
7.3.1. Es valoraran els mèrits aportats segons l'escala següent:
  
a) Antiguitat:
  
- 0,05 punts per cada mes complet de serveis en actiu en les distintes administracions públiques, en la mateixa categoria de la plaça oferida.
  
- 0,06 punts per cada mes complet de serveis en actiu a ajuntaments en la mateixa categoria de la plaça oferida.
  
A aquest efecte també es computaran els serveis reconeguts a l'empara del que s'estableix en la Llei 70/1978, de 26 de desembre, de Reconeixement dels Serveis Previs a l'Administració Pública.
  
La puntuació màxima per antiguitat serà de 4 punts.
  
b) Formació:
  
1. Titulació acadèmica: qualsevol titulació acadèmica d'igual o superior nivell a l'exigit per a pertànyer al respectiu grup de titulació, amb l'exclusió d'aquella que va servir per a aquella, 1,5 punts, amb un màxim de 3 punts.
  
2. Cursos de formació i perfeccionament: es valoraran els cursos de formació i perfeccionament de durada igual o superior a 15 hores que els haja cursats o impartit l'interessat, i que els haja convocat o homologat qualsevol centre o organisme oficial de formació d'empleats públics, fins a un màxim de 3 punts, i d'acord amb l'escala següent:
  
a) De 100 o més hores: 2,00 punts.
  
b) De 75 o més hores: 1,50 punts.
  
c) De 50 o més hores: 1,00 punt.
  
d) De 25 o més hores: 0,50 punts.
  
e) De 15 o més hores: 0,20 punts.
  
En cap cas es puntuaran en aquest subapartat ni en l'anterior els cursos que pertanyen a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
Així mateix, i si es presenten cursos impartits, aquests es valoraran per una sola vegada, i no seran susceptibles de valoració successives edicions d'un mateix curs.
  
c) Mèrits específics:
  
Per cada mes complet de serveis realitzats com a secretari o secretària de jutjat de pau: 0,07 punts. La puntuació màxima que es pot obtenir per aquest apartat serà de 4 punts.
  
La puntuació màxima que es pot obtenir per tots els apartats és de 14 punts.
  
7.3.2 La qualificació definitiva de les proves es determinarà amb la suma dels punts obtinguts en la fase d'oposició i la fase de concurs, i s'aprovarà l'opositor que obtinga major puntuació, i el tribunal haurà de fer pública la llista d'aprovats, per ordre de puntuació, sense poder superar aquests el nombre de places convocades.
  
Vuitena. Presentació de documents i nomenament de funcionaris
  
8.1 Els opositors aprovats presentaran a la Secretaria General de la corporació, dins del termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part a les proves s'exigeixen en la base segona, és a dir:
  
a) Certificat de naixement, que podrà suplir amb la fotocòpia del document nacional d'identitat (aquest darrer s'haurà de presentar acompanyat de l'original per a compulsar-lo).
  
b) Còpia autenticada o fotocòpia (que s'haurà de presentar acompanyada de l'original per a compulsar-lo) del títol que tinga, entre els exigits en l'apartat 2.1.c, o justificant d'haver pagat els drets per a l'expedició. Si aquest documents estan expedits després de la data en què va expirar el termini de presentació d'instàncies, hauran de justificar el moment en què van acabar els estudis.
  
c) Certificat acreditatiu de no patir malaltia o defecte físic que impossibilite l'exercici normal de la funció. Aquest certificat l'haurà d'expedir el Servei Territorial de Sanitat d'Alacant.
  
d) Declaració jurada de no haver sigut separat per expedient disciplinari del servei de l'estat o de l'administració autònoma local, ni trobar-se inhabilitat per a l'exercici de les funcions públiques, acompanyada de certificat del Registre Central de Penats i Rebels i declaració de conducta, segons la Llei 68/1980, de 1 de desembre, tot això amb referència a la data d'acabament dels exàmens.
  
e) Declaració jurada de no trobar-se incurs en causa d'incapacitat específica establida en la legislació vigent i que faria nul el seu nomenament d'acord amb el que s'estableix en l'article 136 del Reial Decret Legislatiu 781/1986.
  
8.2 El qui tinga la condició de funcionari públic estarà exempt de justificar documentalment les condicions i els requisits ja demostrats per a obtenir el seu nomenament anterior, i haurà de presentar un certificat del ministeri, comunitat autònoma, corporació local o organisme públic del qual depenga, i acreditar la seua condició i totes aquelles circumstàncies que consten al seu expedient personal.
  
8.3 El qui dins del termini indicat i tret de casos de força major no presente la documentació, no podrà ser nomenat, i romandran anul·lades totes les seus actuacions, sense perjudici de la responsabilitat en què poguera haver incorregut per falsedat en la instància.
  
8.4 Els nomenats hauran de prendre possessió de les places en el termini de 30 dies hàbils comptadors des del següent en què se li notifique el nomenament.
  
De no prendre possessió en el termini assenyalat, sense causa justificada, romandran en la situació de cessants.
  
Novena. Incidències
  
9.1 El tribunal està facultat per a resoldre els dubtes que es presenten i prendre els acords necessaris per al bon ordre d'aquesta convocatòria, en tot allò no previst en aquestes bases.
  
9.2 La convocatòria, les bases i tots els actes administratius que es deriven d'aquesta i de l'actuació del tribunal es podran impugnar pels interessats, en els casos i en la forma establits en la Llei 30/1992, de 26 de novembre.
  
Deu. Legislació aplicable
  
En tot allò no previst en aquestes bases caldrà ajustar-se a allò que s'estableix en la Llei 7/1985, de 2 d'abril; Llei 30/1984, de 2 d'agost; Llei 30/1992, de 26 de novembre; Reial Decret Legislatiu 781/1986, de 18 d'abril; Reial Decret 364/1995, de 10 de març; Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i les altres disposicions complementàries vigents.
  
ANNEX I
  
Part primera: dret polític i administratiu.
  
Tema 1. La Constitució espanyola de 1978. Principis generals.
  
Tema 2. Drets i deures fonamentals dels espanyols.
  
Tema 3. La corona. El poder legislatiu.
  
Tema 4. El Govern i l'administració de l'estat.
  
Tema 5. El poder judicial.
  
Tema 6. Organització territorial de l'estat. Els estatuts d'autonomia: el significat d'aquests.
  
Tema 7. L'administració pública en l'ordenament jurídic espanyol. Administració de l'estat. Administracions autònomes. Administració local. Administració institucional i corporativa.
  
Tema 8. La Llei 30/1992, de Règim Jurídic de les Administracions Públiques i del Procediment Administratiu Comú. Àmbit d'aplicació i principis generals. Llei 4/1999.
  
Tema 9. Sotmetiment de l'administració a la llei i al dret. Fonts del dret públic.
  
Tema 10. L'administrat. Col·laboració i participació dels ciutadans en les funcions administratives.
  
Tema 11. L'acte administratiu. Principis generals del procediment administratiu.
  
Tema 12. Fase del procediment administratiu general.
  
Tema 13. Formes de l'acció administrativa. Foment. Policia. Servei públic.
  
Tema 14. El domini públic. El patrimoni privat de l'administració.
  
Tema 15. La responsabilitat de l'administració.
  
Part segona: administració local.
  
Tema 1. Règim local espanyol. Principis constitucionals i regulació jurídica.
  
Tema 2. La província en el règim local. Organització provincial. Competències.
  
Tema 3. El municipi. El terme municipal. La població. L'empadronament.
  
Tema 4. Organització municipal. Competències.
  
Tema 5. Altres entitats locals. Mancomunitats. Agrupacions. Entitats locals menors.
  
Tema 6. Ordenances i reglaments de les entitats locals.
  
Tema 7. Relacions entre ens territorials. Autonomia municipal i tutela.
  
Tema 8. La funció pública local i la seua organització.
  
Tema 9. Drets i deures dels funcionaris públics locals. Dret de sindicació. Seguretat Social.
  
Tema 10. Els béns de les entitats locals.
  
Tema 11. Els contractes administratius en l'esfera local. La selecció del contractista: normes generals del procediment de contractació.
  
Tema 12. Intervenció administrativa local en l'activitat privada. Procediment de concessió de llicències.
  
Tema 13. Procediment administratiu local. El registre d'entrada i eixida de documents. Requisits en la presentació de documents. Comunicacions i notificacions.
  
Tema 14. Funcionament dels òrgans col·legiats locals. Convocatòria i ordre del dia: actes i certificats d'acords.
  
Tema 15. Hisendes locals: classificació dels ingressos. Ordenances fiscals.
  
Tema 16. Règim jurídic de la despesa pública local.
  
Tema 17. Els pressupostos locals.
  
Part tercera: jutjat de pau.
  
Tema 1. Els jutjats de pau. Competències.
  
Tema 2. Actes de l'òrgan judicial. Actes del secretari. Altres actes del secretari: propostes de resolució.
  
Tema 3. Acte de conciliació. Concepte. Caràcter. Competència. Requisits. Tramitació i efectes.